Source: https://e-justice.europa.eu/content_costs_of_proceedings-37-ni-mt.do?member=1
Timestamp: 2019-08-23 06:57:20+00:00
Document Index: 883181

Matched Legal Cases: ['Qorti ', 'Qorti ', 'Qorti ', 'qorti ', 'Qorti ', 'qorti ', 'Qorti ', 'qorti ']

L-ispiża tal-proċedimenti - L-Irlanda ta’ fuq
Il-websajt tas- Kamra tal-Avukati tal-Irlanda ta' Fuq tista' tkun utli biex tgħinek issib solicitor, iżda l-Kamra tal-Avukati ma żżomx informazzjoni dwar l-ispejjeż ta' rappreżentanti legali peress li dan ikun jiddependi fuq ħafna fatturi li jkunu partikolari għal kull każ individwali.
Il-websajt tal- Librerija tal-Avukati tal-Irlanda ta' Fuq tista' tkun utli biex tgħinek issib barrister, iżda l-Kamra tal-Avukati ma żżomx informazzjoni dwar l-ispejjeż ta' rappreżentanti legali peress li dan ikun jiddependi fuq ħafna fatturi li jkunu partikolari għal kull każ individwali.
Il-websajts tal- Kamra tal-Avukati tal-Irlanda ta' Fuq u tal- Librerija tal-Avukati tal-Irlanda ta' Fuq jistgħu jkunu ta' għajnuna biex wieħed isib rappreżentant legali iżda ma jinkludux informazzjoni dwar l-ispejjeż tar-rappreżentazzjoni legali peress li dan ikun jiddependi fuq il-każ u fuq jekk il-partijiet ikollhomx dritt għall-assistenza legali.
L-informazzjoni tista' tinkiseb fil-websajt tan- Servizz tal-Qorti tal-Irlanda ta' Fuq.
Hemm ukoll aktar tagħrif fil-websajt tal- Kamra tal-Avukati tal-Irlanda ta' Fuq.
Is- Servizz tal-Qorti tal-Irlanda ta' Fuq jelenka d-drittijiet kollha tal-qorti.
L-iskali preżenti għall-Qorti tal-Kontea jistgħu jiġu kkonsultati fil-websajt tal- Uffiċċju ta' Informazzjoni dwar is-Settur Pubbliku.
Il-VAT bir-rata xierqa tista' tiġi rkuprata fejn jidħlu spejjeż, drittijiet u ħlasijiet fi ħdan it-tifsira tal-Value Added Tax Act (Att dwar it-Taxxa tal-Valur Miżjud) 1983. Id-dettalji tal-miżati tal-qorti jistgħu jiġu kkonsultati fin- Servizz tal-Qorti tal-Irlanda ta' Fuq li juri l-ispejjeż tal-qorti mingħajr il-VAT.
Is- Servizz tal-Qorti tal-Irlanda ta' Fuq għandu proċess jew politika li permezz tagħha d-drittijiet tal-qorti jkunu jistgħu jew jinħafru jew inkella jitqiesu bħala eżenti. Dan hu proċess ibbażat fuq test tal-mezzi u l-applikanti jridu japplikaw billi jużaw formola stabbilita.